รูดวันนี้จ่ายคืนปีหน้าบัตรกรุงศรีช่วยลูกค้า
บัตรเครดิตกรุงศรีขยับ ออกแคมเปญ &#8220;ซื้อวันนี้ จ่ายคืนปีหน้า&#8221; แบ่งเบาภาระค่าใช้จ่ายลูกค้า
30 ต.ค. 2565

บัตรเครดิตกรุงศรีขยับ ออกแคมเปญ “ซื้อวันนี้ จ่ายคืนปีหน้า” แบ่งเบาภาระค่าใช้จ่ายลูกค้า
นายธาดา จารุกิจไพศาล กรรมการผู้จัดการใหญ่ บริษัท บัตรกรุงศรีอยุธยา กล่าวว่า บัตรเครดิตกรุงศรีฯ ได้ออกแคมเปญพิเศษ “ซื้อวันนี้ จ่ายคืนปีหน้า” ขึ้นมาเพื่อช่วยเหลือลูกค้าบัตรเครดิตที่ได้รับผลกระทบจากอุทกภัยครั้งใหญ่ โดยได้ร่วมกับพันธมิตรทางธุรกิจชั้นนำ หมวดการซ่อมแซมบ้าน เครื่องใช้ไฟฟ้า ซ่อมแซมรถยนต์ ทั้ง โฮมโปร โฮมเวิร์ก ไทยวัสดุ โกลบอล เฮ้าส์ แกรนด์โฮมมาร์ท เพาเวอร์บาย เอส บี เฟอร์นิเจอร์ บริดจสโตน และเอซีที
นอกจากนี้ หากลูกค้าซื้อสินค้าในหมวดอุปโภคบริโภค เมื่อชำระสินค้าด้วยบัตรเครดิตกรุงศรีฯ จะได้รับส่วนลด และเครดิตเงินคืนสูงสุดถึง 5% เช่น ซื้อที่เทสโก้ โลตัส บิ๊กซี วัตสัน ร้านขายยาเฟิร์ส ดรัก เริ่มตั้งแต่ 15 พ.ย.-31 ธ.ค.นี้ 
สำหรับลูกค้าผู้ถือบัตรเครดิตกรุงศรีฯ แต่ละรายที่ได้รับผลกระทบจากน้ำท่วมบริษัทจะช่วยเหลือ ด้วยการพักชำระหนี้เป็นเวลา 2 เดือน โดยไม่คิดดอกเบี้ยหรือสามารถขอลดหย่อนชำระหนี้ขั้นต่ำ และผ่อนผันชำระดอกเบี้ยลดลงจากอัตราปกติได้